open-index/open-wikipedia-markdown huggingface dataset:
কারী মুহাম্মদ তৈয়ব

**কারী মুহাম্মদ তৈয়ব কাসেমি**  (জন্ম: ১৮৯৭ - মৃত্যু: ১৭ জুলাই ১৯৮৩)  ভারতীয় ইসলামী চিন্তাবিদ।  দেওবন্দি একজন  ইসলামী পণ্ডিত ছিলেন। তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতাবির দৌহিত্র। তিনি ১৯২৯ থেকে ১৯৮১ সাল পর্যন্ত দারুল উলুম দেওবন্দের মুহতামিম (উপাচার্য) ছিলেন। 

## প্রাথমিক জীবন এবং কর্মজীবন
হাকীমুল ইসলাম কারী মুহাম্মদ তৈয়ব কাসেমি রহ. ১৮৯৭ সালে জন্মগ্রহণ করেন। ১৯২৮ থেকে ১৯৮০ সাল পর্যন্ত তিনি বিশ্বখ্যাত মাদরাসা দারুল উলুম দেওবন্দের মুহতামিমের (উপাচার্য) দায়িত্ব পালন করেন। তার মেয়াদে দারুল উলুম দেওবন্দের অভূতপূর্ব অগ্রগতি দেখা গেছে। তিনি অল ইন্ডিয়া মুসলিম পার্সোনাল ল’ বোর্ড প্রতিষ্ঠা করেন এবং মৃত্যুর আগ পর্যন্ত নেতৃত্ব দেন। 

### দারুল উলুম (ওয়াকফ) দেওবন্দ
**আরও দেখুন:** *[[দারুল উলুম দেওবন্দ]]*

১৯৮২ সালে আল্লামা আনোয়ার শাহ কাশ্মীরির পুত্র মাওলানা আনসার শাহ কাশ্মীরীর পাশাপাশি কারী মুহাম্মদ তৈয়বের পৃষ্ঠপোষকতায় তার পুত্র মুহাম্মদ সালেম কাসেমি প্রতিষ্ঠা করেন দারুল উলুম ওয়াকফ দেওবন্দ। 

## প্রকাশিত গ্রন্থ
হাকীমুল ইসলাম কারী মুহাম্মদ তৈয়ব কাসেমি রহ. বহু গ্রন্থ রচনা করেছেন। তার লেখা সব কটি বই বাংলা ও ইংরেজি সহ বিভিন্ন ভাষায় অনূদিত হয়েছে।

**কয়েকটি উল্লেখযোগ্য গ্রন্থ:** 

* খুতুবাতে হাকীমুল ইসলাম ১ম-১০ম খণ্ড
* ইসলাম ও বিজ্ঞান 
* কুরআন-হাদীসের আলোকে ইসরাইল 
* যুক্তি ও দর্শনের আলোকে পর্দা 
* ইসলাম বনাম বিজাতীয় অনুকরণ   
* ধর্ম ও শিষ্টাচার   
* নামাযের দার্শনিক তত্ত্ব   
* আল্লাহর জিকিরের মাহাত্য   
* নির্বাচিত ঘটনা   
* আকাবিরদের প্রিয়গল্প   
* আল-তাশব্বুল ফিল-ইসলাম   
*কালিমাতে-এ-তায়্যিবা
*ইসলাম ও রাজনীতি
*দাওয়াতে ইসলামের নীতিমালা 
*ইসলাম ও সাম্প্রদায়িকতা
*শহীদ এ কারবালা 

### কবিতা
কারী মুহাম্মদ তৈয়ব নবী মুহাম্মদকে উৎসর্গীকৃত কবিতা সহ উর্দুতে অনেক কবিতা লেখেছেন। উল্লেখযোগ্য *নবী ই আকরাম শাফেঈ আজম*, *কুরাই* একটি উল্লেখযোগ্য কাজ। তার কবিতার রচনাগুলি *ইরফান-ই-আরিফ*  নামে একটি বই আকারে প্রকাশিত হয়েছে।

## মৃত্যু
১৯৮৩ সালের ১৭ জুলাই ভারতের উত্তরপ্রদেশের সাহারানপুরের দেওবন্দে মারা যান। তার জানাজার ইমামতি করেন বড় ছেলে মাওলানা মুহম্মদ সালেম কাসেমি। 

## আরও দেখুন

* দারুল উলুম দেওবন্দ 
*দারুল উলুম ওয়াকফ দেওবন্দ
**[[বেহেশতী জেওর]]*
*আশরাফ আলী থানভী

## তথ্যসূত্র

## গ্রন্থপঞ্জি
* ইসলামী বিশ্বকোষ, ১২, ২৮৭
* 
* 
* 
*Moulana Qari Tayyib Saheb As A Poet And Prose Writer

বিষয়শ্রেণী:১৯৮৩-এ মৃত্যু
বিষয়শ্রেণী:১৮৯৭-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:২১শ শতাব্দীর ইসলাম ধর্মীয় নেতা
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:ভারতীয় লেখক
বিষয়শ্রেণী:ইসলামি ব্যক্তিত্ব
বিষয়শ্রেণী:দারুল উলুম দেওবন্দের মুহতামিম
বিষয়শ্রেণী:অল ইন্ডিয়া মুসলিম পার্সোনাল ল বোর্ডের ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:আশরাফ আলী থানভীর শিষ্য
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:হানাফী ব্যক্তি
বিষয়শ্রেণী:আনোয়ার শাহ কাশ্মীরির ছাত্র
বিষয়শ্রেণী:দেওবন্দের ব্যক্তি
শবনম পারভীন

**শবনম পারভীন** একজন বাংলাদেশী অভিনেত্রী, পরিচালক এবং প্রযোজক।  কৌতুক অভিনেত্রী হিসাবেও তার পরিচিতি রয়েছে। বাংলাদেশ টেলিভিশনে প্রচারিত জনপ্রিয় ম্যাগাজিন অনুষ্ঠান 'ইত্যাদিতে তিনি নাতির বিপরীতে নানি চরিত্রে অভিনয়ের জনপ্রিয়তা পান।

## কর্মজীবন
শবনম পারভীন তার পিতা-মাতার ইচ্ছার বিরুদ্ধে *কুমার খলির চর*  নামে একটি খেলার মঞ্চে অভিনয়ের মাধ্যমে ১৯৮২ সালে অভিনয় পেশা শুরু করেন। পরে তিনি টেলিভিশন এবং রেডিও নাটকে কাজ করেন। পারভীন ১৯৮২ সালে প্রচারিত একটি টিভি মিউজিক ‘*দুটি গান-এর একটি  সুরে’*  অভিনয় করেন। যার প্রযোজক ছিলেন আলাউদ্দিন আহমেদ। ১৯৮৫ সালে কেএম আইয়ুব পরিচালিত *আগুণ পনি*  চলচ্চিত্রে তার অভিষেক ঘটে।

### একজন প্রযোজক হিসাবে
শবনম পারভীন তার প্রযোজনা প্রতিষ্ঠান শবনম ফিল্মসের মাধ্যমে বেশ কয়েকটি চলচ্চিত্র তৈরি করেছেন। তার প্রথম উৎপাদন ছিল *মৃত্যুদণ্ড*, পরে *পপী* *শত্রু*, শুটার *স্রংগ্রাম*, *ভায়ংকর নারী*, *দূরদৃশ্য,*  *পামেলা*  ও *কুখ্যাত জরিনা* ।  এছাড়া তিনি বেশি কিছু টেলিভিশন নাটক প্রযোজনা করেছেন।

### টিভি প্রোগ্রাম ও প্রদর্শনী
শবনম পারভীন বর্তমানে  বাংলাদেশ টেলিভিশনে (বিটিভি) প্রচারিত জনপ্রিয় ম্যাগাজিন অনুষ্ঠান *[[ইত্যাদি|ইত্যাদিতে]]*  নানি-নাতি অংশে অভিনয়ের জন্যে বিখ্যাত। এ অনুষ্ঠান  তিনি তার নাতির হাস্যরসাত্মক ভঙ্গিতে নানি চরিত্রে অভিনয় করেন।

## ব্যক্তিগত ও পারিবারিক জীবন
শবনম পারভীন ঢাকা উত্তরা থানার বাসিন্দা। ২০০৮ সালে যখন তিনি বাড়ি নির্মাণ করতে যান তখন ডাকাতদের একটি দল তাকে বাড়ি করতে বাধা দেয় এবং ৮ লাখ  টাকা মূল্যের গহনাসহ নগদ অর্থ ছিনতাই করে নিয়ে যায়। তার বাবা ডাকাতদের বাধা দিতে গিয়ে মারা যান। 

## চলচ্চিত্রের তালিকা

## টিভি নাটক এবং সিরিয়াল

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:১৯৬৬-এ জন্ম
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন পরিচালক
ইউজিন উইকলি

**ইউজিন সাপ্তাহিক** মাকির্ন যুক্তরাষ্ট্রের অঙ্গরাজ্য অরেগনের ইউজিন শহর থেকে প্রকাশিত প্রভাবশালী সাপ্তাহিক পত্রিকা। প্রতি বৃহস্পতিবার প্রকাশিত কাগজটির প্রচলন সংখ্যা ৩৯,৮৫০। এ সংবাদপত্রটি সংবাদের বাইরেও প্রতিবছর "ইউজিনের সেরা" তালিকা সাময়িকী, ‘**চও’ নামে** রেস্টুরেন্ট গাইড প্রকাশ করে। এ সাময়িকীতে বিভিন্ন উৎসব, সঙ্গীত, স্বাস্থ্য এবং ভ্রমণের বিশেষ বিভাগগুলি প্রকাশ হয়। স্থানীয় ও রাষ্ট্রীয় রাজনীতি, সংবাদ, শিল্প ও সংস্কৃতি জুড়ে *ইউজিন সাপ্তাহিকে* সংবাদ প্রকাশ হয়। এছাড়াও অনুসন্ধান  ও সমস্যা সমাধানমূলক সাংবাদিকতা প্রকাশ করে। 

২০১৫ সালে মৃত্যুর আগ পর্যন্ত *[[দ্য ওয়াল স্ট্রিট জার্নাল|ওয়াল স্ট্রিট জার্নালের]]* সাবেক সম্পাদক ফ্রেড টেলর এ সাপ্তাহিকের মালিক মালিক ছিলেন।  বর্তমানে এর সম্পাদক ক্যামিলা মার্টেনসেন। 

***ইউজিন সাপ্তাহিক*** তাদের প্রতিবেদন, ফটোগ্রাফি  ও শিল্প সমালোচনার জন্যে একাধিক আঞ্চলিক ও জাতীয় পুরস্কার জিতেছে। 

## তথ্যসূত্র

বিষয়শ্রেণী:সংবাদপত্র
বিষয়শ্রেণী:ইংরেজি ভাষার ম্যাগাজিন
বিষয়শ্রেণী:১৯৮২-এ প্রতিষ্ঠিত
বিষয়শ্রেণী:১৯৮২-এ প্রতিষ্ঠিত প্রকাশনা
বিষয়শ্রেণী:ওরেগনের সংবাদপত্র
বাংলাদেশ নার্সিং ও মিডওয়াইফারি কাউন্সিল

** বাংলাদেশ নার্সিং ও মিডওয়াইফারি কাউন্সিল ** হল  নার্সিং পরিষেবা এবং শিক্ষার জন্য দায়বদ্ধ একটি সরকারী নিয়ন্ত্রক সংস্থা। এটি স্বাস্থ্য ও পরিবার কল্যাণ মন্ত্রণালয়ের আওতাধীন। রাশিদা আক্তার এই পরিষদের প্রধান হিসাবে নিযুক্ত আছেন।

## ইতিহাস
ভারত ভাগের আগে বেঙ্গল নার্সিং কাউন্সিলের অধীনে তিনটি জুনিয়র নার্সিং স্কুল থেকে নার্সদের প্রশিক্ষণ দেওয়া হত। ১৯৪৭ সালে ঢাকা মেডিকেল কলেজ হাসপাতালে প্রথম পেশাদার সিনিয়র নার্সিং স্কুল প্রতিষ্ঠিত হয় এবং মাদ্রাজ থেকে আগত কয়েকজন প্রশিক্ষক, সিস্টার এবং কর্মী নার্স দ্বারা এটি পরিচালিত হত। সে সময় নার্সিং সেবার অধীক্ষকের পদটি সৃষ্টি করা হয়। দেশ ভাগের পর পূর্ব পাকিস্তানে নার্সিং কাউন্সিল প্রতিষ্ঠিত হয় এবং নার্সিং সেবার অধীক্ষক ওই কাউন্সিলের ভারপ্রাপ্ত নিবন্ধরক্ষক হন।

১৯৪৯ সালে একদল নার্সকে প্রাথমিক প্রশিক্ষণের জন্য ইংল্যান্ডে প্রেরণ করা হয়, ফিরে আসার পর তাদের নার্সিং সেবা বিভাগের বিভিন্ন নেতৃত্বের পদে নিয়োগ দেওয়া হয়। ১৯৫০ সালে তৎকালীন সরকার বিদেশে পড়াশুনার জন্য নার্সদের ফেলোশিপ প্রদান করে। ডাব্লুএইচও ১৯৫২ সালে নার্সিংয়ের ক্ষেত্রে তাদের প্রযুক্তিগত সহায়তা দেয়া শুরু করে, ফলস্বরূপ শিক্ষামূলক কর্মসূচিগুলি হালনাগাদ হয়।

১৯৫২ সালে নার্সিং শিক্ষা এবং সেবার নিয়ন্ত্রক সংস্থা হিসাবে পূর্ব পাকিস্তান নার্সিং কাউন্সিল গঠিত হয়। বাংলাদেশ স্বাধীন হবার পর এর নামকরণ হয় বাংলাদেশ নার্সিং কাউন্সিল।

১৯৮৩ সালে রাষ্ট্রপতির অধ্যাদেশ বলে বাংলাদেশ নার্সিং কাউন্সিল পূর্ণাঙ্গ ক্ষমতা পায়। ২০১৬ সালে জাতীয় সংসদে বাংলাদেশ নার্সিং ও মিডওয়াইফারি কাউন্সিল আইন পাস হয়, ফলে বাংলাদেশ নার্সিং কাউন্সিল অবলুপ্ত হয়ে বাংলাদেশ নার্সিং ও মিডওয়াইফারি কাউন্সিলে পরিণত হয়।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:১৯৭১-এ প্রতিষ্ঠিত সরকারি সংস্থা
সৈয়দ আতর আলী

**সৈয়দ আতর আলী** ছিলেন একজন মুক্তিযুদ্ধ সংগঠক ও  রাজনীতিবিদ। তিনি ১৯৭১ সালে মুক্তিযুদ্ধের সময় ৮ ও ৯ নং সেক্টরের পলিটিক্যাল কনভেনর হিসেবে দায়িত্ব পালন করেছেন।

## জীবনী
সৈয়দ আতর আলী ১৯১৬ সালে বর্তমান মাগুরা সদর উপজেলার পাটখালি গ্রামে জন্মগ্রহণ করেন। তিনি তিনি গঙ্গারামপুর পিকে হাইস্কুল ও নড়াইল ভিক্টোরিয়া কলেজ থেকে মাধ্যমিক ও উচ্চমাধ্যমিক পরীক্ষায় উন্নীত হন। এরপর, কলকাতার প্রেসিডেন্সি কলেজ থেকে স্নাতক ডিগ্রি লাভ করেন তিনি।

ছাত্রাবস্থায় প্রগতিশীল রাজনীতির সাথে জড়িত হয়ে পড়েন তিনি। তিনি হোসেন শহীদ সোহরাওয়ার্দী, আবদুল হামিদ খান ভাসানী ও বঙ্গবন্ধু শেখ মুজিবুর রহমানের সাহচর্য লাভ করেছিলেন। ১৯৪৯ সালে তৎকালীন মাগুরা মহকুমা আওয়ামী লীগের প্রতিষ্ঠাতা সভাপতি হিসেবে নির্বাচিত হন। ১৯৭০ সালের নির্বাচনে তিনি পূর্ববঙ্গ আইন পরিষদে মাগুরা-২ আসন থেকে প্রাদেশিক পরিষদের সদস্য হিসেবে নির্বাচিত হন।

১৯৭১ সালে মুক্তিযুদ্ধ শুরু হলে তিনি সোহরাব হোসেন ও মোহাম্মদ আছাদুজ্জামানকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। তিনি মুক্তিযুদ্ধের সময় ৮ ও ৯ নম্বর সেক্টরের পলিটিক্যাল কনভেনর হিসেবে নিযুক্ত হন।

সৈয়দ আতর আলী ১৯৭১ সালের সেপ্টেম্বর মাসে ৮ ও ৯ নম্বর সেক্টরের পলিটিক্যাল কনভেনর হিসেবে দায়িত্ব পালনরত অবস্থায় অসুস্থ হয়ে পড়েন। ১৯৭১ সালের ১৩ অক্টোবর ভারতের পশ্চিমবঙ্গের চব্বিশ পরগণা জেলার কল্যাণী হাসপাতালে মৃত্যুবরণ করেন। তার মৃত্যুর পর তার শেষ ইচ্ছানুযায়ী তাকে তৎকালীন মুক্তাঞ্চল যশোর জেলার ঝিকরগাছা উপজেলার কাশিপুর গ্রামে সমাহিত করা হয়।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মাগুরা জেলার রাজনীতিবিদ
বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী
বিষয়শ্রেণী:মাগুরা জেলার ব্যক্তি
কম্পিউটার সম্পর্কিত শব্দের তালিকা

## অ-আ
* অ্যাক্রোব্যাট
* অ্যালগরিদম
: ধাপে ধাপে সমস্যা সমাধানের পদ্ধতি বিশেষ। অর্থাৎ একটি সমস্যাকে সীমিত সংখ্যক কয়েকটি ধাপে ভেঙে প্রত্যেকটি ধাপ পরপর সমাধান করে সমগ্র সমস্যা সমাধান করা হয়।
* অ্যান্ড্রয়েড
: একটি ওপেন সোর্স মোবাইল অপারেটিং সিস্টেম যেটি পরিবর্তিত লিনাক্স কার্নেলের উপর ভিত্তি করে তৈরি করা হয়েছে। 
* অ্যাপল
: একটি বিখ্যাত আমেরিকান বহুজাতিক প্রযুক্তি কোম্পানি, যেটি কনজুমার ইলেকট্রিক, কম্পিউটার সফটওয়্যার, এবং অনলাইন সেবা ডিজাইন, ডেভলপ ও বিক্রি করে।
* অ্যালগরিদম
* অ্যানালগ

## ই-ঊ
* ইন্টারনেট
* ইমেইল

## এ-ঐ
* এপিআই
: এক গুচ্ছ ফাংশনের সমষ্টি। এটি একটি ইন্টারফেস যা কোন কম্পিউটার, লাইব্রেরি অথবা অ্যাপলিকেশন অন্য অ্যাপ্লিকেশনকে বিভিন্ন সার্ভিস দেয়ার লক্ষ্যে বা ডাটা বিনিময়ের জন্য প্রদান করে থাকে। সাধারণত সফটওয়্যার প্রস্তুতকারক কোম্পানি এটি তৈরি করে।
* এডোবি
: একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত।
* এএমডি
: অ্যাডভান্সড মাইক্রো ডিভাইসেস (এএমডি), ক্যালিফোর্নিয়ার সান্টা ক্লারায় অবস্থিত একটি আমেরিকান বহুজাতিক সেমিকন্ডাক্টর কোম্পানি যারা কম্পিউটার প্রসেসর এবং এর সাথে জড়িত অন্যান্য প্রযুক্তি ব্যবসা এবং ভোক্তা বাজারের জন্য তৈরি করে থাকে।
* এইচডিএমআই
* এইচটিএমএল
: একটি মার্ক আপ ল্যাঙ্গুয়েজ যার মার্ক আপ ট্যাগ সমূহ ব্যবহার করে ওয়েবপেজ এর বেসিক কাঠামো তৈরি করা হয়।
* এইচটিটিপি
: ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি।
* এইচটিটিপি কুকি

## ক-খ
* কেডিই
* কার্নেল
* কীবোর্ড
* কী
* কীওয়ার্ড
* কিউএনএক্স
* কুইক বেসিক
* কুইকটাইম
## গ-ঘ
* গিগাবাইট (gigabyte)
* গিম্প Gimp
* গুগল
* গুগল হোম
* গ্নু (GNU)

## জ-ঝ
* জিমেইল
* জিনোম
* GnuPG
* জিপিইউ

## ট-ঠ
* ট্রোজান হর্স
* টেরাবাইট (টেবি)
* ট্যাবলেট
## ড-ঢ
* ডাটাবেজ
* Debian
* decompress
* ডেস্কটপ
* ডায়ালার (dialer)
* ডিজিটাল (digital)
*  (document)
* ডিস্ক অপারেটিং সিস্টেম (disk operating system)
* ডাউনলোড (download)
## ত-থ
* তথ্য
## ন
* NTFS filesystem type
* নেটস্ক্যাপ
* নেটস্ক্যাপ নেভিগেটর ওয়েব ব্রাউজার
* নেটওয়ার্ক
* নন-কমার্সিয়াল
* নোটবুক কম্পিউটার
* Nvidia
## প
* পেজ
* Perl
* personal computer
* Petabyte
* pdf or more likely PDF
* peer to peer, P2P
* পিজিপি
* পিএইচপি
* proprietary
* পাইরেসি
* পাইরেট
* প্লাগইন
* popup
* প্রিন্টার
* প্রাইভেসি
* প্রোগ্রাম
* program release
* পাইথন
* প্রিন্ট

## ব-ভ
* বুট
* বাইনারি
* বায়োস
* বিটকয়েন
* বাইট
* বুটনেট
* ব্রাউজার
* ভার্সন
* ভার্চুয়াল কমিউনিটি
* ভিজুয়াল স্টুডিও
* ভিজুয়াল বেসিক
* ভাইরাস
## ল
* ল্যাপটপ - বহনযোগ্য ব্যক্তিগত কম্পিউটার যা দেখতে ঝিনুক আকৃতির এবং ভ্রমণ উপযোগী।
* licensing examples for computer software
* লিংক (link)
* লিনাক্স - গ্নু ও অন্যান্য উপাদানের সংমিশ্রণে প্যাকেজ করা অপারেটিং সিস্টেম।

* লাভাসফ্ট (Lavasoft)
* লাইভ সিডি - এক ধরনের সিডি বা ডিভিডি যেখানে একটি বুটেবল কম্পিউটার অপারেটিং সিস্টেম থাকে।
## স
* স্ক্যান
* সার্চ ইঞ্জিন
* সুরক্ষা
* সার্ভার
* শেয়ারড সোর্স
* শেয়ারওয়্যার
* সফটওয়্যার
* স্প্যাম
* স্প্যামিং
* স্প্রেডশিট
* স্পাইওয়্যার
* সুপার কম্পিউটার
* সুপার ইউজার
* ‌ইন্টারনেট সার্ফিং
* Suse
* SDK
* SSD
## হ
* হ্যাকার (hacker)
* হার্ডডিস্ক
* হার্ডওয়্যার
* হ্যাশ ফাংশন
* হোমপেজ

## তথ্যসূত্র

বিষয়শ্রেণী:কম্পিউটার পদের তালিকা
বিষয়শ্রেণী:ব্যুৎপত্তির তালিকা
চন্দননগর রেলওয়ে স্টেশন

**চন্দননগর রেলওয়ে স্টেশন** হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি চন্দন নগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান প্রধান রেলপথ বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। 

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৫৪-এ ভারতে চালু রেলওয়ে স্টেশন
হাসান সিরাজ সুজা

**হাসান সিরাজ সুজা** হলেন একজন বাংলাদেশি আইনজীবী ও রাজনীতিবিদ। তিনি জাতীয় পার্টির এর রাজনীতির সাথে যুক্ত। তিনি জাতীয় পার্টির কেন্দ্রীয় কমিটিতে চেয়ারম্যানের উপদেষ্টা হিসেবে দায়িত্ব পালন করছেন। তিনি পূর্বে জাতীয় পার্টির কেন্দ্রীয় কমিটিতে যুগ্ম মহাসচিব হিসেবে দায়িত্ব পালন করেছেন। এছাড়া, তিনি জাতীয় পার্টির অঙ্গসংগঠন জাতীয় আইনজীবী ফেডারেশনের সহসভাপতি হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:২১শ শতাব্দীর বাংলাদেশী রাজনীতিবিদ
বিষয়শ্রেণী:মাগুরা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:মাগুরা জেলার আইনজীবী
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:মাগুরা জেলার ব্যক্তি
বার্কলি গ্যাসকিন

**বার্কলি বারট্রাম ম্যাকগারেল গ্যাসকিন** (; জন্ম: ২১ মার্চ, ১৯০৮ - মৃত্যু: ২ মে, ১৯৭৯) ব্রিটিশ গায়ানার ডেমেরারার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেসার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **বার্কলি গ্যাসকিন**।

## প্রথম-শ্রেণীর ক্রিকেট
১৯২৮-২৯ মৌসুম থেকে ১৯৫৩-৫৪ মৌসুম পর্যন্ত বারট্রাম গ্যাসকিনের প্রথম-শ্রেণীর খেলোয়াড়ী জীবন চলমান ছিল। ১৯২৯ থেকে ১৯৫৩ সময়কালের পুরোটা সময়ই গায়ানার পক্ষে মিডিয়াম-পেস বোলার ও নিচেরসারির ব্যাটসম্যান হিসেবে খেলতেন। তন্মধ্যে, ১৯৫০-৫১ মৌসুমে জ্যামাইকার বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান। এছাড়াও, ১৯৫০-৫১ মৌসুম থেকে ১৯৫২-৫৩ মৌসুম পর্যন্ত গায়ানা দলের অধিনায়কের দায়িত্ব পালন করেছেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন বার্কলি গ্যাসকিন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১১ ফেব্রুয়ারি, ১৯৪৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশগ্রহণ করেন।

১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই সিরিজের গাবি অ্যালেনের নেতৃত্বাধীন ইংরেজ দলের বিপক্ষে অনুষ্ঠিত সিরিজের দুই টেস্টে তার অংশগ্রহণ ছিল। তবে, খুব কমই স্বীয় প্রতিভার স্বাক্ষর রেখেছিলেন। তখন তার বয়স প্রায় চল্লিশ ছুঁইছুঁই করছিল।

ক্রিকেট খেলা থেকে অবসর গ্রহণের পর তিনবার ওয়েস্ট ইন্ডিজ দলকে নিয়ে বিদেশ গমন করেন। তার ব্যবস্থাপনায় ওয়েস্ট ইন্ডিজ দল ১৯৫৮-৫৯ মৌসুমে ভারত ও পাকিস্তান; ১৯৬৩ সালে ইংল্যান্ড এবং ১৯৬৮-৬৯ মৌসুমে নিউজিল্যান্ড সফরে যায়। দল ব্যবস্থাপকের দায়িত্ব থাকাকালে ভারত-পাকিস্তান সফরে শৃঙ্খলাভঙ্গের কারণে ফাস্ট বোলার রয় গিলক্রিস্টকে দেশে ফেরৎ পাঠিয়েছিলেন।

## অবসর
প্রশাসনে অংশগ্রহণ করে স্মরণীয় হয়ে থাকবেন। মৃত্যু পূর্ব-পর্যন্ত গায়ানা ক্রিকেট অ্যাসোসিয়েশনের সভাপতির দায়িত্ব পালন করতেন। গায়ানার পক্ষ থেকে ওয়েস্ট ইন্ডিজ কন্ট্রোল বোর্ডে প্রতিনিধিত্ব করেন। এছাড়াও, ওয়েস্ট ইন্ডিজের দল নির্বাচকমণ্ডলীর ভূমিকায় অবতীর্ণ হয়েছিলেন। গায়ানীয় কর্ম কমিশনে ঊর্ধ্বতন কর্মকর্তা হিসেবে কাজ করেছেন।

ব্যক্তিগত জীবনে ধূমপায়ী ছিলেন। ২ মে, ১৯৭৯ তারিখে ৭১ বছর বয়সে গায়ানার ডেমেরারার জর্জটাউনে বার্কলি গ্যাসকিনের দেহাবসান ঘটে।

## তথ্যসূত্র

## আরও দেখুন
* মরিস ট্রেমলেট
* রবার্ট ক্রিস্টিয়ানি
* এভারটন উইকস
* ওয়েস্ট ইন্ডিয়ান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯০৮-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:গায়ানীয় ক্রিকেট প্রশাসক
বিষয়শ্রেণী:জর্জটাউনের (গায়ানা) ক্রীড়াবিদ
টাইরেল জনসন

**টাইরেল ফ্যাবিয়ান জনসন** (; জন্ম: ১০ জানুয়ারি, ১৯১৭ - মৃত্যু: ৫ এপ্রিল, ১৯৮৫) ত্রিনিদাদের তুনাপুনা এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন **টাইরেল জনসন**।

## প্রথম-শ্রেণীর ক্রিকেট
দীর্ঘদেহী ও শীর্ণাকৃতি গড়নের অধিকারী ছিলেন টাইরেল জনসন। ইন-সুইঙ্গারে দক্ষতা প্রদর্শন করেছিলেন। ১৯৩৫-৩৬ মৌসুম থেকে ১৯৩৮-৩৯ মৌসুম পর্যন্ত টাইরেল জনসনের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৩৯ তারিখে টেস্ট দলে অন্তর্ভুক্তির প্রশ্নে যাচাই-বাছাইয়ের খেলায় ৪১ রান খরচায় ছয় উইকেট দখল করেছিলেন। ফলশ্রুতিতে, ১৯৩৯ সালে ইংল্যান্ড গমনের লক্ষ্যে ওয়েস্ট ইন্ডিজ দলের সদস্যরূপে অন্তর্ভুক্ত হন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টাইরেল জনসন। ১৯ আগস্ট, ১৯৩৯ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষিক্ত হন। ঐ টেস্টে দলীয় সঙ্গী ভিক স্টলমেয়ার ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে তার।

ইংল্যান্ডে অবস্থান করেই ওরচেস্টারে সফরের প্রথম প্রস্তুতিমূলক খেলায় প্রথম বলেই উইকেট লাভের অধিকারী হন। কিন্তু, পরবর্তী প্রথম-শ্রেণীর খেলায় অংশ নিয়ে মাত্র আট উইকেট পেয়েছিলেন। তন্মধ্যে, তিন-টেস্টে গড়া সিরিজের ওভাল টেস্টে অভিষেকের প্রথম বলেই ওয়াল্টার কিটনকে বোল্ড করে তাৎক্ষণিক সফলতার স্বাক্ষর রাখেন। এরপর লেন হাটনকে বোল্ড করে ২/৫৩ বোলিং পরিসংখ্যান গড়েন। দ্বিতীয় ইনিংসে নরম্যান ওল্ডফিল্ডকে ডেরেক সিলি’র কটে পরিণত করে বিদেয় করে ১/৭৬ পান। ব্যাট হাতে অপরাজিত ৯ রান তুলেন। খেলাটি ড্রয়ে পরিণত হয়েছিল ও স্বাগতিক দল ১-০ ব্যবধানে সিরিজ জয় করে।

এই একমাত্র টেস্ট খেলাটিই টাইরেল জনসনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। সামগ্রীকভাবে এ সফরে ৩২ গড়ে মাত্র ১৬ উইকেট পেয়েছিলেন। দ্বিতীয় বিশ্বযুদ্ধের ঘনঘটায় তার আর খেলার সুযোগ হয়নি। ৫ এপ্রিল, ১৯৮৫ তারিখে ৬৮ বছর বয়সে ত্রিনিদাদের কোভা এলাকায় টাইরেল জনসনের দেহাবসান ঘটে।

## তথ্যসূত্র

## আরও দেখুন
* সনি রামাদিন
* আল্ফ ভ্যালেন্টাইন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
* 
* 

বিষয়শ্রেণী:১৯১৭-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
এম এইচ খান

**রিয়ার অ্যাডমিরাল এম এইচ খান** (১ ফেব্রুয়ারি ১৯৩২ - ১৩ অক্টোবর ২০১৮) বাংলাদেশ নৌবাহিনীর সাবেক প্রধান ছিলেন। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন।

## জন্ম ও প্রাথমিক জীবন
রিয়ার এডমিরাল এম এইচ খান ১৯৩২ সালের ১ ফেব্রুয়ারি জন্ম গ্রহণ করেন। ১৯৫৪ সালের ১ জানুয়ারিতে তিনি পাকিস্তান নৌবাহিনীতে যোগ দেন।

## নৌবাহিনী জীবন
রিয়ার অ্যাডমিরাল এম এইচ খান (মুশাররফ হোসেন খান) বাংলাদেশ নৌবাহিনীর সাবেক প্রধান। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। তার দায়িত্বের সময় ১৯৭৪ সালের ১০ জানুয়ারি সরকার বাংলাদেশ নৌবাহিনীর বৃহত্তম প্রশিক্ষণ ঘাঁটি বানৌজা ঈসা খানকে কমিশনিং এবং নৌবাহিনীকে ‘নেভাল এনসাইন’ প্রদান করেন। ১৯৭৫ থেকে ১৯৭৭ সাল পর্যন্ত জিয়াউর রহমান এবং বাংলাদেশ বিমান বাহিনীর দ্বিতীয় প্রধান এয়ার ভাইস মার্শাল মুহাম্মদ গোলাম তাওয়াবের সাথে *চীফ মার্শাল ল' এডমিনিস্ট্রেটর* হিসেবে বাংলাদেশ নৌবাহিনীর সাবেক প্রধানের দ্বায়িত্ব পালন করেন। তাছাড়া নৌ সদর দপ্তর প্রতিষ্ঠা থেকে শুরু করে স্বাধীনতা পরবর্তী সময়ে বাংলাদেশে একটি শক্তিশালী নৌবাহিনী গড়ার সূত্রপাত তার সময়ে শুরু হয়।

## পারিবারিক জীবন
মৃত্যুকালে তিনি একমাত্র পুত্র সন্তান এবং স্ত্রীসহ অনেক শুভাকাঙ্খী রেখে গেছেন।

## মৃত্যু
বাংলাদেশ নৌবাহিনীর সাবেক প্রধান রিয়ার অ্যাডমিরাল (অব.) মোশাররফ হোসেন খান (এম এইচ খান) শনিবার ১৩ অক্টোবর ২০১৮ সকালে ৮৬ বছর বয়সে বার্ধক্যজনিত কারণে সম্মিলিত সামরিক হাসপাতালে চিকিৎসাধীন অবস্থায় তিনি মারা যান। একদিন পর সোমবার ঢাকা সেনানিবাসের বানৌজা হাজী মহসীনে জানাজা অনুষ্ঠিত হয়। এরপর বাংলামোটরের পারিবারিক কবরস্থানে দাফন করা হয়।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:নৌবাহিনী প্রধান (বাংলাদেশ)
বিষয়শ্রেণী:বাংলাদেশী অ্যাডমিরাল
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:বাংলাদেশের পানিসম্পদমন্ত্রী
জয় চৌধুরী

**জয় চৌধুরী** একজন বাংলাদেশী চলচ্চিত্র অভিনেতা। ২০১২ সালে এক জবান সিনেমার মাধ্যমে তার ক্যারিয়ার শুরু হয়। তিনি *[[হিটম্যান (২০১৪-এর চলচ্চিত্র)|হিটম্যান]], * চিনি বিবি, আজব প্রেম এবং অন্তর জ্বালা জন্য সর্বাধিক পরিচিত।

## কর্মজীবন

২০১২ সালে মুক্তিপ্রাপ্ত *এক জবান* চলচ্চিত্রে অভিনয়ের মাধ্যমে তিনি চলচ্চিত্র জগতে পা রাখেন। ২০১৪ সালে তার অভিনীত চলচ্চিত্র *ভালবাসলে দোষ কি তাতে* ও *হিটম্যান* ও *ক্ষণিকের ভালোবাসা* মুক্তি পায়। ২০১৫ সালে তার অভিনীত চলচ্চিত্র *চিনিবিবি* ও *আজব প্রেম* মুক্তি পায়। ২০১৭ সালে মুক্তি পায় তার অভিনীত চলচ্চিত্র *[[অন্তর জ্বালা]]*। চলচ্চিত্রটিতে দুলাল চরিত্রে তার অভিনয় দর্শকদের নিকট প্রশংসিত হয়।

## অভিনীত মুক্তিপ্রাপ্ত চলচ্চিত্র

## তথ্যসূত্র

## বহিঃসংযোগ

*
*

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:মাগুরা জেলার ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:১৯৮৬-এ জন্ম
স্মৃতিপ্রস্থান সূত্র

**স্মৃতিপ্রস্থান সূত্র** বা **সতিপট্‌ঠান সুত্ত**, সূত্র পিটকের মজ্ঝিমনিকায়ের অন্তর্গত। এটি মূলপর্যায় বর্গের মূল পঞ্চাশ সূত্রের দশম সূত্র। এই সূত্রটির উপর ভিত্তি করে দীঘনিকায়ে ২২তম সূত্র, মহাস্মৃতিপ্রস্থান সূত্রটি প্রবর্তিত হয়। এই সূত্রে মূলত বিপশ্যনা ধ্যান এর পদ্ধতি ও প্রক্রিয়া আলোচনা করা হয়েছে। বৌদ্ধ ধর্মে ধ্যানের পদ্ধতি ও প্রক্রিয়ার উপরে প্রবর্তিত বহু সূত্রের মধ্যে স্মৃতিপ্রস্থান সূত্রটি অন্যতম, এবং নির্বাণ লাভের জন্য একে উৎকৃষ্ট উপায় হিসেবে বলা হয়েছে *...নির্বাণ লাভ করার জন্য, এই চার ধরনের ভাবনা বা ধ্যানই একমাত্র উত্‌কৃষ্ট উপায়।*

## উৎস
### সময়কাল
গৌতম বুদ্ধ ত্রিপিটকের সকল সূত্রের প্রবর্তক হলেও তার সময়কাল থেকে সূত্রগুলো মহাসংগীতির আধ পর্যন্ত যথাযথভাবে লিপিবদ্ধ করে রাখা হয়নি।  তার মহাপরিনির্বাণের তিন মাস পর , রাজগৃহের নিকটবর্তী সপ্তপর্ণী গুহায় প্রথম বৌদ্ধ সংগীতি অনুষ্ঠিত হয়, এবং পৃষ্ঠপোষকতা ছিলেন সম্রাট অজাতশত্রু । ভিক্ষুগণ তথা সঙ্ঘ, তখন থেকে ত্রিপিটক সংরক্ষণ করে এসেছে।

### অনুবাদ
স্মৃতিপ্রস্থান সূত্রের অনানুষ্ঠানিক বাংলা অনুবাদের নিদর্শন অনেক রয়েছে। তবে সর্বজন বিদিত, যা একাডেমিক লিটারেচারে গ্রহণযোগ্য, এরকম অনুবাদ সর্বপ্রথম করেছেন বেণীমাধব বড়ুয়া, বিংশ শতাব্দীর প্রথমার্ধে।

## মূলভাব

মজ্ঝিম নিকায়ের ১০ম, স্মৃতিপ্রস্থান সুত্রে, গৌতম বুদ্ধ মানসিক প্রশান্তির চার ধরনের ভিত্তির কথা উল্লেখ করেছেন; 
১) কায়া, ২) বেদনা (অনুভূতি), ৩) চিত্ত (মন), ও ৪) ধর্ম (বুদ্ধের শিক্ষা)।

১) কায়াঃ 
* শ্বাস-প্রশ্বাসের উপর মনোনিবেশ করে ধ্যান (আনাপানা স্মৃতি);
* সকল প্রকারের দেহের অবস্থায় (দাঁড়ানো, হাঁটা, বসা ও উদম) মনোনিবেশ করে ধ্যান;
* দৈহিক ক্রিয়াকর্মে (খাওয়া, বস্ত্র পরিধান, শৌচ কাজ করা ইত্যাদি) মনোনিবেশ করে ধ্যান;
* দেহ যেসকল ধাতু (কঠিন পদার্থ, তরল পদার্থ, বায়বীয় পদার্থ, শক্তি বা ক্যালরি) নিয়ে গঠিত, সেগুলোর উপর মনোনিবেশ করে ধ্যান;
* শবাগার, তথা মৃত্যুর পর মানুষের দৈহিক পরিবর্তনের উপর মনোনিবেশ করে ধ্যান;
* মানসিক পরিস্থিতির উপর (সুখ, দুঃখ ইত্যাদি) মনোনিবেশ করে ধ্যান;

২) (অনুভূতি) বেদনাঃ
* আনন্দদায়ক, নিরানন্দদায়ক, বা দুটির কোনটিই নয়, এমন অনুভূতির উপর মনোনিবেশ করে ধ্যান;
* মনের অনুভূতির ( লোভ, লোভহীন, হিংসা, অহিংসা, মোহাচ্ছন্ন, মোহ মুক্ত, একাগ্র চিত্ত, বিক্ষিপ্ত চিত্ত, মহৎ, অমহত্‌, উত্তর, অনুত্তর, সমাহিত, অ-সমাহিত, বদ্ধ, মুক্ত)  উপর মনোনিবেশ করে ধ্যান;
৩) চিত্তঃ
* কামাচ্ছন্ন বা কাম মুক্ত, তার উপর মনোনিবেশ করে ধ্যান;
* ক্রোধাচ্ছন্ন বা ক্রোধ মুক্ত, তার উপর মনোনিবেশ করে ধ্যান;
* স্তান-মিদ্ধে (অলস, অতিঘুম, অতিভোজন) আচ্ছন্ন বা মুক্ত, তার উপর মনোনিবেশ করে ধ্যান;
* অহংকারী বা নিরহংকারী, তার উপর মনোনিবেশ করে ধ্যান;
* বিচিকিৎসা(মানসিক দোটানা)-তে আচ্ছন্ন বা মুক্ত, তার উপর মনোনিবেশ করে ধ্যান;

৪) (গৌতম বুদ্ধের শিক্ষা) ধর্মঃ
* পঞ্চ-উপাদান-স্কন্ধ (কোন কিছু দেখা, তার জন্য সৃষ্ট মানসিক অনুভূতি, মানসিক অনুভূতির উপলব্ধি, সেই উপলব্ধির কারণে সৃষ্ট মানসিক প্রতিক্রিয়া, সেই মানসিক প্রতিক্রিয়ার নিবারনের ইচ্ছা), তার উপর মনোনিবেশ করে ধ্যান;
* ছয় অভ্যন্তর ও ছয় বাহিরায়তন (দেখা, শোনা, গন্ধ, স্বাদ, স্পর্শ ও ধর্ম), তার উপর মনোনিবেশ করে ধ্যান;
* সপ্তবোধাঙ্গ ( স্মৃতি, ধর্মবিচয়, বীর্য, প্রীতি, প্রশদ্ধি, সমাধি, উপেক্ষা), তার উপর মনোনিবেশ করে ধ্যান;
* চতুরার্য সত্য, তার উপর মনোনিবেশ করে ধ্যান

## তথ্যসূত্র

বিষয়শ্রেণী:বৌদ্ধ গ্রন্থ
বিষয়শ্রেণী:মজ্ঝিমনিকায়
বিষয়শ্রেণী:পালি বৌদ্ধ ধর্মগ্রন্থ
মুহাম্মদ গোলাম তাওয়াব

**এয়ার ভাইস মার্শাল মুহাম্মদ গোলাম তাওয়াব**  (১ জুলাই ১৯৩০ - ২৩ ফেব্রুয়ারি ১৯৯৯) বাংলাদেশ বিমান বাহিনীর দ্বিতীয় প্রধান ছিলেন। জেনারেল জিয়াউর রহমানের সঙ্গে ১৯৭৫ থেকে ১৯৭৬ পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন। তখন বাংলাদেশ নৌবাহিনীর প্রধান  ছিলেন রিয়ার অ্যাডমিরাল এম এইচ খান।

## জন্ম ও পারিবারিক জীবন
মুহাম্মদ গোলাম তাওয়াব ১ জুলাই ১৯৩০ সালে ব্রিটিশ ভারতের কিশোরগঞ্জ (বর্তমান বাংলাদেশ) জন্মগ্রহণ করেন। জার্মান নাগরিক হেনরিয়েটার সাথে তার বিয়ে হয়েছিলো। তার দুই ছেলে ও এক মেয়ে। 

## কর্ম জীবন

### বাংলাদেশ বিমানবাহিনী
দেশ স্বাধীনের পর ১৯৭৫ সালে তাকে এয়ার ভাইস মার্শাল পদে উন্নীত করে বাংলাদেশ বিমান বাহিনীর প্রধান পদে নিযুক্ত করা হয়।  ১৫ আগস্ট, ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানকে হত্যার পর শরিফুল হক ডালিম  এর সহযোগিতায় বীর প্রতীক এম হামিদুল্লাহ খানের পরামর্শে তাকে পশ্চিম জার্মানি থেকে দেশে আনা হয়। এ.কে খন্দকারকে সরিয়ে তাকে বিমান বাহিনী প্রধান করা হয়।  

### পাকিস্তান বিমানবাহিনী বাহিনী
সাবেক এয়ার ভাইস মার্শাল মুহাম্মদ গোলাম তাওয়াব ১৫ সেপ্টেম্বর ১৯৫১ সালে পিএএফ একাডেমি রিসালপুর থেকে স্নাতক হওয়ার পর পাইলট অফিসার হিসেবে পাকিস্তান বিমান বাহিনীতে কমিশন লাভ করেন। পাকিস্তান বিমান বাহিনীতে লিজেন্ডের মর্যাদা পান তিনি। ১৯৬৫ সালে ভারত-পাকিস্তান যুদ্ধে তার কৃতিত্বের জন্য তাকে সিতরাত-এ-জুর্‌রাত (*পাকিস্তান ডিফেন্স ফোর্সের তৃতীয় সম্মানজনক পুরস্কার*) দেওয়া হয়।

### বগুড়া সেনানিবাসের অভ্যুত্থান
কর্ণেল ফারুক রহমানের ছত্রচ্ছায়ায় ১৯৭৬ সালের ৩০ এপ্রিল বগুড়া সেনানিবাসে একটি অভ্যুত্থান ঘটে। সেনা প্রধান জিয়াউর রহমান কঠোরহাতেই এই বিদ্রোহ দমন করেন। অভিযোগ ওঠে এয়ার ভাইস মার্শাল মুহাম্মদ গোলাম তাওয়াব অভ্যুত্থানে জড়িত। ১৯৭৭ সালে জোরপূর্বক অবসরে পাঠিয়ে দেশ ছাড়তে বাধ্য করা হয়। 

## মৃত্যু
বিমান বাহিনী থেকে অবসর গ্রহণের পর পশ্চিম জার্মানিতে ফিরে যান। মূত্রথলির ক্যান্সারে আক্রান্ত থেকে বেশ কয়েক বছর অসুস্থতার পর ২৩ ফেব্রুয়ারি ১৯৯৯ সালে মিউনিখে মারা যান। 

## তথ্যসূত্র

বিষয়শ্রেণী:১৯৯৯-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:সিলেট জেলার ব্যক্তি
বিষয়শ্রেণী:সিলেটের ব্যক্তি
বিষয়শ্রেণী:আবু সাদাত মোহাম্মদ সায়েমের মন্ত্রিসভার সদস্য
বিষয়শ্রেণী:সিলেট বিভাগের ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলাদেশের খাদ্যমন্ত্রী
মায়ের মর্যাদা

***মায়ের মর্যাদা*** হচ্ছে ২০০৬ সালে মুক্তিপ্রাপ্ত একটি বাংলাদেশী পারিবারিক প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন দিলীপ বিশ্বাস এবং জি সিরিজ ও গীতি কথাচিত্রের ব্যানারে প্রযোজনা করেছেন গায়ত্রী বিশ্বাস। চলচ্চিত্রটিতে অভিনয় করেছেন মান্না, শাকিব খান, মৌসুমী, শাবনূর, ববিতা, সোহেল রানা, হুমায়ুন ফরিদী, ডলি জহুর সহ আরোও অনেকে। এটি দিলীপ বিশ্বাস পরিচালিত শেষ চলচ্চিত্র। এটি মান্না, শাকিব খান, মৌসুমী, ও শাবনূর একত্রে অভিনীত প্রথম ও শেষ চলচ্চিত্র।

## কাহিনি

## অভিনয়
* মান্না
* শাকিব খান
* মৌসুমী
* শাবনূর
* ববিতা
* সোহেল রানা
* হুমায়ুন ফরিদী
* ডলি জহুর
* পীরজাদা শহীদুল হারুন
* অমল বোস
* ডাঃ এজাজ
* আ খ ম হাসান
* সাজু খাদেম
* রাণী
* প্রবীর মিত্র
* সুষমা আলম
* রতন খান

## কুশলীব

* পরিচালক: দিলীপ বিশ্বাস
* প্রযোজক: গায়ত্রী বিশ্বাস ও দেবাশীষ বিশ্বাস
* কাহিনি: দিলীপ বিশ্বাস
* স্ক্রিপ্ট: দিলীপ বিশ্বাস
* সুরকার: ইমন সাহা
* গীতিকার: কবির বকুল
* চিত্রগ্রাহক: আবুল খায়ের
* সম্পাদক: মিন্টু
* পরিবেশক: গীতি চিত্রকথা

## প্রযুক্তিগত বিস্তারিত
* ফরম্যাট: ৩৫ মি.মি. (রঙ্গিন)
* রিল: ১৩ প্যান্স
* মূল ভাষা: বাংলা
* মূল দেশ: 
* মুক্তি: ২০০৬
* প্রযুক্তিগত সমর্থন: বাংলাদেশ চলচ্চিত্র উন্নয়ন সংস্থা (বিএফডিসি)

## সঙ্গীত

*মায়ের মর্যাদা* চলচ্চিত্রের সঙ্গীত পরিচালনা করেছেন বাংলাদেশের বিশিষ্ট সঙ্গীত পরিচালক ইমন সাহা
### সঙ্গীত

## তথ্যসূত্র

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
জাতীয় জুট মিলস লিমিটেড

**জাতীয় জুট মিলস লিমিটেড** বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো ***কওমী জুট মিলস লিমিটেড*** যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়।

## অবস্থান
বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত।

## ইতিহাস
এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়।

## অবকাঠামো
এই বৃহদায়তন শিল্প-কমপ্লেক্সটি ৭৫.২১ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।

## উৎপাদন ক্ষমতা
এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম।

## উৎপাদিত পণ্য
* কাপড়
* থলে।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* জাতীয় জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

বিষয়শ্রেণী:১৯৬০-এ প্রতিষ্ঠিত
বিষয়শ্রেণী:বাংলাদেশের পাটকল
এস/২০০৯ এস ১

[থাম্ব|300px|কেন্দ্রে দীর্ঘ ছায়াযুক্ত উজ্জ্বল বিন্দুটি হল এস/২০০৯ এস ১। ডানদিকে [ক্যাসিনি বিভাগ। এই ছবিটি শনি থেকে প্রায়  দূরত্ব থেকে তোলা। ]]
**এস/২০০৯ এস ১** হল শনির একটি প্রচালক উপগ্রহিকা। এটি শনির বি বলয়ের বহির্ভাগে অবস্থিত এবং প্রায়  দূরত্ব থেকে শনিকে প্রদক্ষিণ করছে। এই উপগ্রহিকাটির ব্যাস । ২০০৯ সালের ২৬ জুলাই ক্রোনিয়ান বিষুব ঘটনার সময় যখন এই উপগ্রহিকাটি বি বলয়ের উপর প্রায়  দীর্ঘ একটি ছায়া ফেলে, তখন ক্যাসিনি ইমেজিং টিম কর্তৃক এই উপগ্রহিকাটি আবিষ্কৃত হয়। এস/২০০৯ এস ১ উপগ্রহিকাটি উক্ত বলয়ের উত্তরে প্রায়  বহিঃসৃত।

## আরও দেখুন
* শনির প্রাকৃতিক উপগ্রহ

## তথ্যসূত্র

২০০৯০৭২৬
বিষয়শ্রেণী:শনির প্রাকৃতিক উপগ্রহ
বিষয়শ্রেণী:শনির বলয়
ডেলো পাহাড়

ডান|থাম্ব|220x220পিক্সেল|ডেলো পাহাড় উপরে অবস্থিত  ডেলো হাউজিং। পাহাড়ের উপরে দুটি জলাশয় দেখা যায় একটি বাগানের সুন্দর ভূদৃশ্যের সাথে।
[থাম্ব|220x220পিক্সেল|দুরপিন হিল থেকে ডেলো পাহাড় এবং [কালিম্পং-এর দৃশ্য।]]
**ডেলো হিল** কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং **ডেলো**পাহাড় দুটিকে   
সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়। 

কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে।

## তথ্যসূত্র

বিষয়শ্রেণী:পশ্চিমবঙ্গের পাহাড়
বিষয়শ্রেণী:অপর্যালোচিত অনুবাদসহ পাতা
মোহাম্মদ হাসান আলী খান

রিয়ার অ্যাডমিরাল (অবঃ) **মোহাম্মদ হাসান আলী খান** এনডিসি, পিএসসি, বি এন (১৯৫০ - ১৮ ফেব্রুয়ারি ২০১৩) ২০০৫ থেকে ২০০৭ সাল পর্যন্ত বাংলাদেশ নৌবাহিনীর প্রধান ছিলেন।

## জন্ম ও প্রাথমিক জীবন
রিয়ার অ্যাডমিরাল (অবঃ) মোহাম্মদ হাসান আলী খান ১৯৫০ সালে গাইবান্ধার জেলার হাট লক্ষ্মীপুর নামক স্থানে জন্মগ্রহণ করেন। ৯ মে ১৯৬৯ সালে তিনি পাকিস্তান নৌবাহিনীতে একজন ক্যাডেট  কর্মকর্তা হিসাবে যোগ দেন। ১৯৭২  সালে বাংলাদেশ নৌবাহিনীর নির্বাহী শাখায় কমিশন লাভ করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ এবং জাতীয় প্রতিরক্ষা কলেজ ঢাকা থেকে স্নাতক লাভ করেন। যুক্তরাষ্ট্রের প্যাসিফিক সেন্টার ফর সিকিউরিটি স্টাডিজ এক্সিকিউটিভস কোর্সের ডিগ্রীও নেন। 

## নৌবাহিনী জীবন
মোহাম্মদ হাসান আলী খান বেশ কয়েকটি পোস্টে নেতৃত্ব দেন। রেঞ্জ অফ স্টাফ কম্যান্ড ছাড়াও অ্যাডমিনিস্ট্রেটিভ অথরিটি ঢাকা (অ্যাডমিন ঢাকা) ও নৌবাহিনীর সদর দফতরের নৌবাহিনীর সহকারী চিফ (লজিস্টিক্স) সহ স্টাফ কমান্ড পদে আয়োজিত ছিলেন। তিনি ১০ জানুয়ারি ২০০৫ সালে নৌবাহিনী প্রধানের দায়িত্ব গ্রহণ করেন ও ১০ ফেব্রুয়ারি ২০০৭ সালে সেই পদ থেকে অবসরে যান।

## মৃত্যু
১৮ ফেব্রুয়ারি ২০১৩ সালে তিনি মারা যান এবং বনানী সামরিক কবরস্থানে তাকে কবর দেওয়া হয়।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী অ্যাডমিরাল
বিষয়শ্রেণী:নৌবাহিনী প্রধান (বাংলাদেশ)
বিষয়শ্রেণী:গাইবান্ধা জেলার ব্যক্তি
বাংলাদেশ হাওর ও জলাভূমি উন্নয়ন অধিদপ্তর

**বাংলাদেশ হাওর ও জলাভূমি উন্নয়ন অধিদপ্তর ** এটি একটি সরকারী বোর্ড যা বাংলাদেশের জলাভূমি এবং হাওর এর ব্যবস্থাপনা ও নিয়ন্ত্রণের জন্য কাজ করে থাকে। এর সদরদপ্তর  ঢাকা, বাংলাদেশ এ অবস্থিত।

## ইতিহাস
বাংলাদেশ সরকার ২২ ফেব্রুয়ারি ১৯৭৭ তারিখে হাওর উন্নয়ন বোর্ড গঠন করে একটি অধ্যাদেশ পাস করে। ১১ সেপ্টেম্বর ২০০০ সালে এটি রাষ্ট্রপতির আদেশে বাংলাদেশ হাওর ও জলাভূমি উন্নয়ন অধিদপ্তরটি পুনর্গঠন করা হয়।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:২০০০-এ প্রতিষ্ঠিত সরকারি সংস্থা
উৎমা নদী

**উৎমা নদী** বা **উমস্তা নদী** বা **উৎমা ছড়া** বাংলাদেশের সিলেট জেলা এবং মেঘালয়ের মধ্যে অবস্থিত একটি আন্তঃসীমান্ত নদী। নদীটির দৈর্ঘ্য আনুমানিক ৩৩ কিলোমিটার। এটা পার্শ্ববর্তী বিছানাকান্দির মতোই। এই নদী পূর্ব খাসি পাহাড় জেলার চেরাপুঞ্জি মৌসিনরাম সংরক্ষিত বনভূমি হতে উৎপত্তি লাভ করেছে এবং বাংলাদেশের ভেতরে মাত্র ৫ কিলোমিটার প্রবাহিত হয়ে দক্ষিণে পিয়াইন নদীতে পতিত হয়েছে।

উৎমা ছড়ার চারপাশে সারি সারি পাহাড়, পাহাড়ের বুকে গাঢ় সবুজের প্রলেপ, গাছপালা আর ঝোপঝাড় দিয়ে ভরা। পাহাড়ের বুক চিড়ে বয়ে চলেছে শীতল স্বচ্ছ জলরাশি। 

## অবস্থান
উৎমাছড়া সিলেটের কোম্পানীগঞ্জ উপজেলার উত্তর রণিখাই ইউনিয়নে অবস্থিত। শীতল স্বচ্ছ জলরাশি। ভারতের মেঘালয় রাজ্য থেকে নেমে আসা সিলেটের সীমান্তবর্তী এক নদের নাম ধলাই। মেঘালয় পাহাড়ের ঝরনার পানি এই নদের জলপ্রবাহের উৎস। ধলাই নদের উৎসমুখই হচ্ছে সাদাপাথরের রাজ্য। পাহাড়ি ঢলে উৎসমুখে পাঁচ একর জায়গা জুড়ে পড়েছে পলির মতো করে পাথরের স্তূপ। সাদা সাদা পাথর। 

## ভূপ্রকৃতি
রূপ-লাবণ্যে যৌবনা উৎমাছড়া পরতে পরতে সাজিয়ে রেখেছে সম্মোহনী সৌন্দর্য্য। সারি সারি পাহাড়। পাহাড়ের বুকে গাঢ় সবুজের আস্তরণ। প্রকৃতির অপার সৌন্দর্য্যের লীলাভূমি হচ্ছে উৎমাছড়া।

## বর্ণনা
থাম্ব|বিছানাকান্দি

পাথর ছড়ানো সর্বত্র। আকাশে নীলের ছায়া। যে স্থানকে সিলেটের নতুন ‘বিছনাকান্দি’ বলে অভিহিত করা হচ্ছে। সৌন্দর্য্যটা আসলে বর্ষাকালেই বেশি উপভোগ করা যায়। আর তা ছাড়া বর্ষার সময়ে উৎমাছড়ার সৌন্দর্য্য সবচেয়ে বেশি ধরা দেয়। অন্যান্য মৌসুমে উতমাছড়াকে মরুভূমির বুকে গজিয়ে ওঠা উদ্যানের মতো মনে হয়। যে দিকেই  যাবেন শুধু পাথর আর পাথর। সে সব পাথরের কোনোটাতে মোটা ঘাসের আস্তরণ, আবার কোনোটা বা ধবধবে সাদা।

## আরও দেখুন

* বিছানাকান্দি
* কুলুমছড়া
* লালাখাল
* পাংতুমাই

## তথ্যসূত্র

বিষয়শ্রেণী:সিলেট জেলার দর্শনীয় স্থান
বিষয়শ্রেণী:সিলেট জেলার নদী
বিষয়শ্রেণী:কোম্পানীগঞ্জ উপজেলা, সিলেট
শাহ ইকবাল মুজতবা

রিয়ার অ্যাডমিরাল **শাহ ইকবাল মুজতবা** এনডিসি, পিএসসি, বি এন (জন্ম ১৯৪৮) সাবেক বাংলাদেশ নৌবাহিনীর প্রধান।

## প্রথম জীবন
শাহ ইকবাল মুজতবা ১১ নভেম্বর ১৯৬৬ সালে পাকিস্তান নৌবাহিনীতে অফিসার ক্যাডেট হিসেবে যোগদান করেন। ১ জুন, ১৯৭০ সালে নির্বাহী শাখা কমিশন করেন। ডিফেন্স সার্ভিসেস কমান্ড ও স্টাফ কলেজ ঢাকা থেকে স্নাতক করেন। ২০০১ সালে ন্যাশনাল ডিফেন্স কলেজ থেকে ঢাকা থেকে ও স্নাতক করেন।  এছাড়া ১৯৯৩ সালে মার্কিন নৌযান স্নাতকোত্তর বিদ্যালয়ে সিনিয়র ইন্টারন্যাশনাল ডিফেন্স ম্যানেজমেন্ট কোর্স (সিআইডিএমসি) এবং ১৯৯৮ সালে মার্কিন নেভি জাস্টিস স্কুলে মিলিটারি অ্যান্ড পিসকিপিং অপারেশনস কোর্স লিগ্যাল অ্যাসপেক্টে যোগদান করেন।

## নৌবাহিনী জীবন
রিয়ার অ্যাডমিরাল শাহ ইকবাল মুজতবা বিভিন্ন ধরনের জাহাজ ও স্থাপনা পরিচালনা করেন। নৌবাহিনীর পরিচালক (ডিএনপি), নৌবাহিনী  সদর দফতরে নৌবাহিনীর পরিচালক (ডিএনপি), নৌ গোয়েন্দা পরিচালক (ডিএনআই)হিসেবে দায়িত্ব পালন করেন। নৌবাহিনীর প্রশাসনিক কর্তৃপক্ষ ঢাকা (অ্যাডমিন ঢাকা), কমান্ডার কমান্ডিং খুলনা (কমখুল), কমান্ডার কমান্ডিং বিএন ফ্লোটিলা (কম্বান), কমান্ডার কমান্ডিং চট্টগ্রাম (কমচিট)। নৌবাহিনীর সদর দফতরে নৌবাহিনীর সহকারী প্রধান (অপারেশনস) এবং নৌবাহিনীর সহকারী প্রধান (কার্সেল) হিসেবে দায়িত্ব পালন করেন। পেশাগত দায়িত্ব ছাড়াও তিনি ডিফেন্স সার্ভিসেস কমান্ড এবং স্টাফ কলেজের ডেপুটি কমান্ড্যান্ট হিসাবেও দায়িত্ব পালন করেন। প্রতিরক্ষা উপদেষ্টা হিসেবে মালয়েশিয়ায় কূটনৈতিক নিয়োগ। নৌবাহিনীর প্রধান হিসাবে নিয়োগের পূর্বে তিনি স্বরাষ্ট্র মন্ত্রণালয়ের অধীনে বাংলাদেশ কোস্ট গার্ডের মহাপরিচালক হিসাবে দায়িত্ব পালন করেন। শাহ ইকবাল মুজতবা ৪ জুন ২০০৪ সালে নৌবাহিনী প্রধান পদে নিযুক্ত হন। দীর্ঘ ৩৪ বছর নৌবাহিনীর চাকরি শেষে ১০ জানুয়ারি ২০০৫ সালে অবসর গ্রহণ করেন।

## ব্যক্তিগত জীবন
ব্যক্তিগত জীবন তিনি নাঈম মুজতবাকে বিয়ে করেন এবং তাদের দুই মেয়ে রয়েছে।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নৌবাহিনী প্রধান (বাংলাদেশ)
বিষয়শ্রেণী:বাংলাদেশী অ্যাডমিরাল
বিষয়শ্রেণী:বাংলাদেশ কোস্ট গার্ডের মহাপরিচালক
মো. আবু তাহের (রিয়ার অ্যাডমিরাল)

রিয়ার অ্যাডমিরাল **মো. আবু তাহের** ৪ জুন ১৯৯৯ থেকে ৩ জুন ২০০২ পর্যন্ত বাংলাদেশ নৌবাহিনীর প্রধান ছিলেন।

## কর্মজীবন
তিনি ১৯৯৯ সাল থেকে ২০০২ সাল পর্যন্ত বাংলাদেশ নৌবাহিনীর প্রধান ছিলেন। ২০১৭ সালে তিনি কুমিল্লা জেলার পরিষদের চেয়ারম্যান নির্বাচিত হন।

## তথ্যসূত্র

বিষয়শ্রেণী:বাংলাদেশী অ্যাডমিরাল
বিষয়শ্রেণী:নৌবাহিনী প্রধান (বাংলাদেশ)
কালাগুল চা বাগান

থাম্ব
**কালাগুল চা বাগান** বাংলাদেশের সিলেট জেলায় অবস্থিত একটি চা বাগান। সিলেট শহরের উত্তর প্রান্ত ঘিরে ১৫ কিলোমিটার দূরে বিমানবন্দর সড়কে চৌকিদেকিতে মনোলোভা একটি চা বাগান **কালাগুল চা বাগান**।  এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান ও লাক্কাতুরা চা বাগান অবস্থিত।

## ইতিহাস
১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। ১৯৮৮ সাল থেকে এখনও ব্যক্তিগত মালিকানায় রয়েছে। ১৯৭১ সালের ১৩ এপ্রিল কালাগুল বাগানে বিভীষিকাময় গনহত্যার সৃষ্টি হয়।  চা শ্রমিকদের জীবনে সেই সময়টা এখনো "*সংগ্রামের সময়*" নামে পরিচিত।  এই দিনে কালাগুল চা বাগানে গনহত্যা ও নারী নির্যাতন চালান হয়।

## বর্ণনা
সিলেটের প্রাচীন চা বাগানগুলোর অন্যতম কালাগুল চা বাগান। বাগানে প্রবেশের পর পরই মেঠো পথধরে হাঁটতে হাঁটতে শোনা যায় কিচির-মিচির, যেন আপনাকে স্বাগত জানাতে  উল্লাসে মেতেছে নানা জাতের বুনো পাখি। 

## ভূপ্রকৃতি
সবুজ বনানীই হলো কালাগুল চা বাগান। চা বাগানের বুক ভেদ করে চলে গেছে দৃষ্টিনন্দন সড়ক। আকাশপথে যারা সিলেটে আসেন তাদের প্রথমেই স্বাগত জানায় এই চা-বাগান। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে। 

## কালীবাড়ী মন্দির
বাগানের পাশাপাশি কালাগুল সনাতন ধর্মাবলম্বীদের জন্য তীর্থস্থান। সনাতন বিশ্বাস মতে, মহাদেব শিবপত্নী মা কালি বা সতীর গ্রীবাংশটি এখানে পড়েছিল। কালিবাড়ী মন্দিরে পাথর রূপে তা সংরক্ষিত। 

## আরো দেখুন

* মালনীছড়া চা বাগান
* সাত রং চা
* লাক্কাতুরা চা বাগান
* পাংতুমাই
* কৈলাশটিলা
* ড্রিমল্যান্ড পার্ক

## তথ্যসূত্র

## বহিঃসংযোগ

বিষয়শ্রেণী:বাংলাদেশের চা বাগান
বিষয়শ্রেণী:চা উৎপাদন
বিষয়শ্রেণী:বাংলাদেশে চা শিল্প
বিষয়শ্রেণী:সিলেটের চা বাগান
সূর্যডিম আম

**সূর্যের ডিম** **আম** বা **মিয়াজাকি আম** (বৈজ্ঞানিক নাম: *Taiyo-no-tomago*)) একটি জাপানি আম। আন্তর্জাতিক বাজারে এটি ***‘লাল আম’*** নামে পরিচিত।

## নামকরণ
তাইয়ো নো তামাগো’র অর্থ হচ্ছে সূর্যের ডিম। এই আম অনেকটাই মুরগির ডিমের মতো। আর আমের রঙটাও যেহেতু লাল, তাই এর এমন নামকরণ করা হয়েছে। জাপানের *তাইয়ো নো তামাগো* আম, বাংলা ভাষায় যার অর্থ *সূর্যের ডিম আম* পৃথিবীর সবচেয়ে দামি আম। বিশ্বব্যপী এই আম *লাল আম* হিসেবে অধিক পরিচিত। জাপানের মিয়াজাকিতে উৎপন্ন হয় বলে অনেকে একে মিয়াজাকি আম নামেও ডাকে।

## বিবরণ
প্রতি বছর এপ্রিলে মিয়াজাকির পাইকারি বাজারে সূর্যের ডিম আমের নিলাম হয়। স্থানীয় বিশেষজ্ঞরা আমের আকার আকৃতি, রং, মিষ্টতা, স্বাদ ইত্যাদির উপর ভিত্তি করে সেরা সূর্যের ডিম নির্বাচন করেন। এই আমের সাথে উত্তর আমেরিকার ডোল ব্র্যান্ডের আমের তুলনা করা যেতে পারে। কিন্তু মূল্যের দিক থেকে তাইয়ো নো তামাগোর আম অনেকটাই এগিয়ে। তাইয়ো নো ব্র্যান্ডের আমের আরেকটি বৈশিষ্ট্য হচ্ছে এর কোনো আমের ওজনই ৩৫০ গ্রামের অধিক নয়।
## বাংলাদেশে চাষাবাদ
খাগড়াছড়ি জেলার মহালছড়ি উপজেলার ধুমনিঘাট এলাকায় ৩৫ একর জায়গাজুড়ে ব্যক্তিগত একটি কৃষি খামারে ২০১৬ সাল থেকে সূর্যের ডিম আমের চাষাবাদ শুরু হয়েছে। ইতোমধ্যে ৩ থেকে ৪ বছর বয়সী প্রায় ১২০টি গাছের প্রতিটিতে ৩০ থেকে ৪০টি পর্যন্ত আম ধরেছে।

## আরও দেখুন
* হাড়িভাঙ্গা
* আলফানসো
* সুরমা ফজলী

## তথ্যসূত্র

 

বিষয়শ্রেণী:ফল
বিষয়শ্রেণী:আম
বিষয়শ্রেণী:জাপানের ফল
আবু সাঈদ মোহাম্মদ আবদুল আওয়াল

রিয়ার অ্যাডমিরাল **আবু সাঈদ মোহাম্মদ আবদুল আওয়াল** (জি), এনএনডিসি, এমডিএস, পিএসসি, বি এন (জন্ম ১৯৫৭) বাংলাদেশ নৌবাহিনীর রিয়ার অ্যাডমিরাল ও সাবেক সহকারী চীফ। 

## প্রথম জীবন
নৌবাহিনীর অগ্রণী ব্যাচের সদস্য। এএসএম আবদুল আওয়াল ১৯৫৭ সালে জামালপুর জেলায় জন্মগ্রহণ করেন। ১৯৭৬ সালের জুলাই মাসে একজন ক্যাডেট কর্মকর্তা হিসাবে বাংলাদেশ নৌবাহিনীতে যোগ দেন। জানুয়ারিত ১৯৭৯ সালে তিনি বাংলাদেশ নৌবাহিনীর ভারপ্রাপ্ত উপ-লেফটেন্যান্ট হিসেবে দায়িত্ব পালন করেন। নৌ কর্মজীবনে তিনি তুরস্ক, ভারত, যুক্তরাজ্য এবং মার্কিন যুক্তরাষ্ট্রে বিভিন্ন প্রশিক্ষণ পান। ডিফেন্স সার্ভিসেস কমান্ড এবং স্টাফ কলেজ এবং ন্যাশনাল ডিফেন্স কলেজ থেকে স্নাতক হন।

## নৌবাহিনী জীবন
সফল বন্দুকধারী হিসাবে তার দীর্ঘ নৌযান চলাকালীন প্রায় সব ধরনের জাহাজ ও সংস্থায় কমান্ড দেন। তিনি বিএনএস উমর ফারুক ও বিএনএস আলী হায়দারকে কমান্ড দেন। কমান্ডার কমান্ডিং বিএন ফ্লোটিলা (কম্বান) হিসেবে কর্মরত ছিলেন। বি এন ফ্লিট কমান্ডের স্টাফ নিয়োগের দায়িত্বে ছিলেন। প্রতিরক্ষা উপদেষ্টা হিসেবে শ্রীলংকায় কূটনৈতিক দায়িত্ব পালন করেন। রিয়ার অ্যাডমিরাল পদে পদোন্নতি পান ২৯ সেপ্টেম্বর ২০০১ সালে।  নৌবাহিনী (অপারেশন) এর সহকারী চিফ হিসাবে নিয়োগ লাভ করেন। আগস্ট ২০১০ থেকে জানুয়ারী ২০১৫ পর্যন্ত মালদ্বীপের হাই কমিশনার ছিলেন। 

## ব্যক্তিগত জীবন
ব্যক্তিগত জীবনে তিনি অবিবাহিত ও এক মেয়ের জনক।

## আরো দেখুন

* বাংলাদেশ সেনাবাহিনী

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অ্যাডমিরাল
মারিও সোয়ারেস

**মারিও আলবার্তো নোবার লোপস সোয়ারেস** (৭ ডিসেম্বর ১৯২৪ - ৭ জানুয়ারি ২০১৭) ছিলেন একজন পর্তুগিজ রাজনীতিবিদ যিনি ১৯৭৬ থেকে ১৯৭৮ সাল পর্যন্ত পর্তুগালের প্রধানমন্ত্রী এবং ১৯৮৩ থেকে ১৯৮৫ সাল পর্যন্ত, এবং পরবর্তীতে পর্তুগালের ১৭ তম প্রেসিডেন্ট ১৯৮৬ থেকে ১৯৯৬ পর্যন্ত।

## তথ্যসূত্র

 

বিষয়শ্রেণী:১৯২৪-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পর্তুগালের প্রধানমন্ত্রী
বিষয়শ্রেণী:লিসবনের ব্যক্তি
বিষয়শ্রেণী:প্রাক্তন রোমান ক্যাথলিক
বিষয়শ্রেণী:সোশ্যালিস্ট পার্টির (পর্তুগাল) রাজনীতিবিদ
বিষয়শ্রেণী:পর্তুগালের রাষ্ট্রপতি
গোগনগর ইউনিয়ন

গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়।

## ইতিহাস
ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম  ফজর আলী।

## চেয়ারম্যানবৃন্দ

## গ্রামভিত্তিক লোকসংখ্যা
 

## খাল ও নদী
নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত।

## শিক্ষা প্রতিষ্ঠান
* সরকারী প্রাথমিক বিদ্যালয়ের সংখ্যা: ৪টি
* বে-সরকারী প্রাথমিক বিদ্যালয়ের সংখ্যা: ১টি
* সরকারি উচ্চ বিদ্যালয়: ১টি
* বে-সরকারী উচ্চ বিদ্যালয়ের সংখ্যা: ১টি
* মাদ্রাসা: ৫টি

## তথ্যসূত্র
আটুলিয়া ইউনিয়ন

**আটুলিয়া ইউনিয়ন** খুলনা বিভাগের অন্তর্গত সাতক্ষীরা জেলার শ্যামনগর উপজেলার একটি ইউনিয়ন।

## আয়তন
আটুলিয়া ইউনিয়নের আয়তন ১০ বর্গ কি.মি.।

## জনসংখ্যা
২০০১ সালের পরিসংখ্যান অনুযায়ী আটুলিয়া ইউনিয়নের লোকসংখ্যা ৩৭,০৬৫ জন। এর মধ্যে পুরুষ ১৮,৫৭৫ জন এবং মহিলা ১৮,৪৯০ জন।

## যোগাযোগ ব্যবস্থা
শ্যামনগর উপজেলা থেকে আটুলিয়া ইউনিয়নের দুরত্য প্রায় ১১ কিলোমিটার। শ্যামনগর উপিজেলা বাসস্টান্ড হতে  বাস,মটোরসাইকেল অথবা ইঞ্জীন চালিত ভ্যানে করে আটুলিয়া ইউনিয়নে আসা যায়।

## শিক্ষা ব্যবস্থা
আটুলিয়া ইউনিয়নে ২টি ডিগ্রি কলেজ ও ৫ মাধ্যমিক বিদ্যালয় আছে। সরকারী প্রাথমিক বিদ্যালয় আছে ১৫টি, মাদ্রাসা আছে ৭ টি।

## ধর্মীয় অবকাঠামো
ইউনিয়নে আনুমানিক ৫০+ টি মসজিদ এবং ১০ টি মন্দির রয়েছে।

## তথ্যসূত্র

## বহিঃসংযোগ
* আটুলিয়া ইউনিয়নের ওয়েবসাইট 

বিষয়শ্রেণী:শ্যামনগর উপজেলার ইউনিয়ন
উলুবেড়িয়া মহকুমা

**উলুবেড়িয়া মহকুমা** হল ভারতীয় রাজ্য পশ্চিমবঙ্গের হাওড়া জেলার অন্তর্গত একটি মহকুমা। এই মহকুমার অধীনে রয়েছে ১টি পুরসভা (উলুবেড়িয়া) এবং ৯টি সমষ্টি উন্নয়ন ব্লক। যার মধ্যে রয়েছে ৯০টি গ্রাম পঞ্চায়েত এবং ছয়টি জনসংখ্যা শহর।  ছয়টি জনসংখ্যা শহর হল: খালোর, বাগনান, নাউপালা, সন্তোষপুর, বলরামপোতা এবং উত্তর পীরপুর।  মহকুমার সদর দফতর উলুবেড়িয়া শহরে অবস্থিত। সমগ্র বিভাগটি উলুবেড়িয়া লোকসভা কেন্দ্রের অন্তর্গত। 

## দর্শনীয় স্থান
থাম্ব|বাম|শ্রীরামকৃষ্ণ আশ্রম, বৃন্দাবনপুর, উলুবেড়িয়া
থাম্ব|সামতাবেড় গ্ৰামস্থিত অমর কথাসাহিত্যিক শরৎচন্দ্র চট্টোপাধ্যায়ের ‘হেরিটেজ’ তকমাপ্রাপ্ত ঐতিহ্যশালী বসতবাটী
থাম্ব|বাম|আমতা মেলাই চণ্ডী মন্দিরের প্রবেশদ্বার

## বিধানসভা কেন্দ্রসমূহ
উলুবেড়িয়া মহকুমার মানুষজন উলুবেড়িয়া লোকসভা কেন্দ্রের সাংসদকে নির্বাচিত করেন।  পশ্চিমবঙ্গ বিধানসভায় ৭টি আসন রয়েছে এই মহকুমা থেকে। উলুবেড়িয়া উত্তর বিধানসভা নির্বাচনক্ষেত্রটি তফসিলি জাতিভুক্তদের জন্য সংরক্ষিত।

* **[[উলুবেড়িয়া পূর্ব বিধানসভা কেন্দ্র|উলুবেড়িয়া পূর্ব]] (বিধানসভা কেন্দ্র ১৭৬):**- উলুবেড়িয়া পুরসভা এলাকা, এবং উলুবেড়িয়া-২ ব্লকের অধীন *খলিসানি* ও *রঘুদেবপুর* গ্রাম পঞ্চায়েত নিয়ে গঠিত হয়েছে বিধানসভা কেন্দ্রটি।
* **[[উলুবেড়িয়া উত্তর বিধানসভা কেন্দ্র|উলুবেড়িয়া উত্তর (সংরক্ষিত)]] (বিধানসভা কেন্দ্র ১৭৯):**- উলুবেড়িয়া-২ ব্লকের অন্তর্গত ছয়টি গ্রাম পঞ্চায়েত, অর্থাৎ: *বাণীবন, বাসুদেবপুর, জোয়ারগোড়ি, তেহট্ট কাঁটাবেড়িয়া-১, তেহট্ট কাঁটাবেড়িয়া-২ ও তুলসীবেড়িয়া;* এবং আমতা-১ ব্লকের আটটি গ্রাম পঞ্চায়েত: *আমতা, ভান্ডারগাছা, চন্দ্রপুর, খড়দহ, রসপুর, সিরাজবাটী, উদং-১ এবং উদং-২* নিয়ে গঠিত হয়েছে এই বিধানসভা কেন্দ্রটি।
* **[[উলুবেড়িয়া দক্ষিণ বিধানসভা কেন্দ্র|উলুবেড়িয়া দক্ষিণ]] (বিধানসভা কেন্দ্র ১৮০):**- সম্পূর্ণ উলুবেড়িয়া-১ ব্লক, এবং শ্যামপুর-২ ব্লকের *বেলারি, ধান্দালি, বালিচাতুরি* এবং *নবগ্রাম* গ্রাম পঞ্চায়েত নিয়ে বিধানসভা কেন্দ্রটি গঠিত।
* **[[শ্যামপুর বিধানসভা কেন্দ্র|শ্যামপুর]] (বিধানসভা কেন্দ্র ১৮১):**- সম্পূর্ণ শ্যামপুর-২ ব্লক এবং শ্যামপুর-১ ব্লকের অন্যান্য ছয়টি গ্রাম পঞ্চায়েত নিয়ে গঠিত বিধানসভা কেন্দ্রটি।
* **[[বাগনান বিধানসভা কেন্দ্র|বাগনান]] (বিধানসভা কেন্দ্র ১৮২):**- পুরো বাগনান-২ ব্লক থেকে গঠিত, এবং বাগনান-১ এর *বাঙ্গালপুর, হাতুরিয়া-১, হাতুরিয়া -২* এবং খালোরের নিম্নলিখিত গ্রাম পঞ্চায়েত নিয়ে গঠিত বিধানসভা কেন্দ্রটি।
* **[[আমতা বিধানসভা কেন্দ্র|আমতা]] (বিধানসভা কেন্দ্র ১৮৩):**- বাগনানে-সিডি ব্লকের অধীনে আমতা-২ এবং অন্যান্য চারটি গ্রাম পঞ্চায়েত থেকে গঠিত।
* **[[উদয়নারায়ণপুর বিধানসভা কেন্দ্র|উদয়নারায়ণপুর]] (বিধানসভা কেন্দ্র ১৮৪):**- সম্পূর্ণ উদয়নারায়ণপুর ব্লক এবং আমতা থেকে অন্য পাঁচটি গ্রাম পঞ্চায়েত নিয়ে গঠিত বিধানসভা কেন্দ্রটি।

## তথ্যসূত্র

বিষয়শ্রেণী:হাওড়া জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পশ্চিমবঙ্গের মহকুমা